open-index/open-wikipedia-markdown huggingface dataset:
Armada Pasifik Amerika Syarikat

**Armada Pasifik Amerika Syarikat** atau **United States Pacific Fleet** (**USPACFLT**) ialah markas komponen peringkat kancah bagi Tentera Laut Amerika Syarikat, terletak di Lautan Pasifik. Ia menyediakan pasukan tentera laut kepada Markas Pemerintahan Indo-Pasifik. Markas armada bertempat di Pangkalan Bersama Pearl Harbor–Hickam, Hawaii, berserta fasiliti sekunder yang besar di Stesen Udara Tentera Laut North Island, California.

## Asal-usul
Armada Pasifik telah ditubuhkan pada tahun 1907 apabila Skuadron Asiatik dan Skuadron Pasifik digabungkan. Pada tahun 1910, kapal-kapal Skuadron Pertama telah disusun semula menjadi Armada Asiatik yang berasingan. Arahan Am 94 bertarikh 6 Disember 1922 menyusun Armada Amerika Syarikat, dengan Pasukan Tempur sebagai petugas Pasifik. Sehingga Mei 1940, Pasukan Tempur ditempatkan di Pesisir Barat Amerika Syarikat. Ibupejabat, kapal tempur, kapal pengangkut pesawat dan kruiser berat ditempatkan di San Pedro dekat dengan Limbungan Tentera Laut Long Beach. Kruiser ringan, kapal pembinasa dan kapal selam ditempatkan di San Diego.

Pada musim panas 1940, sebagai sebahagian daripada tindak balas AS terhadap perluasan Jepun, ia telah diarah mengambil posisi "terdepan" di Pearl Harbor, Hawaii. Pangkalan jangka panjang di Pearl Harbor ditentang hebat oleh panglima, Laksamana James O. Richardson, sehinggakan beliau sendiri membantah di Washington. Pertimbangan politik dianggap cukup penting hinggakan beliau digantikan oleh Laksamana Husband E. Kimmel, orang yang memerintah pada masa serangan Pearl Harbor. Armada Pasifik secara rasmi dicipta semula pada 1 Februari 1941, apabila Arahan Am 143 membahagikan Armada Amerika Syarikat kepada Armada Atlantik, Pasifik, dan Armada Asiatik yang berasingan.

## Lihat juga
*Senarai unit-unit Tentera Laut Amerika Syarikat
*Sejarah Tentera Laut Amerika Syarikat
*Sejarah ketenteraan Amerika Syarikat
*Perkongsian Pasifik
*Markas Angkatan Armada Amerika Syarikat
*Armada Ketujuh Amerika Syarikat

## Nota

## Rujukan

## Pautan luar
* Official site
* Pacific Fleet Center-Long Beach  (Campaign to permanently berth the retired  in Long Beach, CA)
* Silent Service – Submarine Warfare in WWII (Rare Footage)
* Previous Commanders
Me:I

ialah kumpulan wanita dari Jepun yang dibentuk melalui rancangan pertandingan realiti *[[Produce 101 Japan The Girls]]*. Kumpulan ini terdiri daripada sebelas orang ahli: Momona Kasahara, Rinon Murakami, Ayane Takami, Miu Sakurai, Suzu Yamamoto, Kokona Sasaki, Shizuku Iida, Keiko Shimizu, Ran Ishii, Tsuzumi Ebihara dan Cocoro Kato. Seperti pemenang *[[Produce 101 Japan]]* sebelumnya, Me:I bertujuan untuk menjadi kumpulan tetap. Kumpulan ini diuruskan oleh Lapone Girls, anak syarikat Lapone Entertainment dan bersedia untuk debut dengan single *Mirai* pada 17 April 2024.

## Nama
Nama kumpulan itu, "Me:I", bermaksud "seorang idola yang disayangi oleh semua orang, idola masa depan, bergerak maju bersama-sama menuju masa depan". Apabila disebut, bunyinya seperti perkataan Jepun 未来 (*mirai':, "future", "masa depan"). Nama itu didedahkan dalam episod akhir *Produce 101 Japan The Girls*.

== Sejarah == 
=== 2023: Pembentukan menerusi *Produce 101 Japan The Girls* === 

Me:I dibentuk melalui rancangan pertandingan realiti *Produce 101 Japan The Girls* yang disiarkan terutamanya pada perkhidmatan penstriman Lemino dari 5 Oktober hingga 16 Disember 2023. Seramai 14,000 orang peserta telah mengikuti uji bakat untuk rancangan tersebut, dalam lingkungan umur 15 hingga 25 tahun dan tidak bergabung dengan mana-mana agensi bakat. 11 orang pelatih terakhir telah dipilih oleh penonton daripada 101 pelatih asal melalui undian dalam talian dan diumumkan semasa siaran langsung televisyen di TBS. Seperti pemenang *Produce 101 Japan* sebelumnya, tiada niat untuk mengehadkan aktiviti kumpulan selepas debut.

Beberapa ahli Me:I mempunyai pengalaman dalam industri hiburan sebelum rancangan. Momona Kasahara ialah ahli [[Hello! Project]] kumpulan wanita [[S/mileage|Angerme]] dari tahun 2016 hingga 2021. Ran Ishii ialah bekas ahli kumpulan wanita Girls² dan muncul dalam drama Jepun *Secret × Heroine Phantomirage!*. Cocoro Kato ialah bekas ahli kumpulan wanita Korea Selatan [[Cherry Bullet]] di bawah FNC Entertainment. Miu Sakurai adalah bekas peserta dalam *Nizi Project* dan *Girls Planet 999*, manakala Suzu Yamamoto menghabiskan enam bulan sebagai pelatih di agensi Korea Selatan. 

Me:I bersedia untuk mengeluarkan single debut mereka *Mirai'' pada 17 April 2024 dengan lagu utama "Click". Mereka memberikan persembahan pertama mereka sebagai kumpulan sebelum debut mereka di 38th Tokyo Girls Collection 2024 Spring/Summer pada 2 Mac.

## Ahli

* 
* 
*  – sub-ketua
*  – ketua
* 
* 
* 
* 
* 
* 
* 

## Diskografi
### Single

### Single promosi

## Filemografi

## Nota

## Rujukan

## Pautan luar
* Laman web rasmi
Pon no Michi

ialah tajuk televisyen anime original yang diasas oleh IIS-P. Ilustrasi frame anime dibuat oleh OLM. Pon no Michi tayang dari bulan Januari sehingga March 2024. Versi manga telah terbit di majalah shojo Kodansha *[[Nakayoshi]]* yang dilukis oleh Tsukasa Unohana dari September 2023 sehingga Mac 2024. 

Manga seinen siri ini yang bertajuk Pon no Michi: Ryūkyoku Shanyū-hen telah terbit pada 8 Januari 2024 yang ditulis dan dilukis oleh Jun Endo.

## Ikhtisar
Seorang gadis pelajar darjah satu Sekolah Menengah Atas Onomichi yang bernama Nashiko Jippensha, dipaksa angkat kaki dari rumahnya sebab sering membuat kecoh di dalam rumah. Nashiko yang merasa sedih kemudian mendapat panggilan telefon dari ayahnya, Ayah Nashiko menawarkan tempat bermastautin sampai kemarahan Ibu Nashiko surut. Bersama sahabatnya yaitu Pai Kawashima, mereka berdua membersihkan tempat yang dipenuhi sarang labah-labah itu. Keduanya menyadari bahawa tempat itu dahulu ialah salah satu kiosk yang ramai di Hiroshima. Nashiko berlatih mahjong setiap hari di pangkalan bermain baharunya.

## Watak
;
:
:Nashiko merupakan puteri kepada sang pemilik kiosk mahjong yang kini telah tutup, selepas angkat kaki dari rumah ia bermastautin dan mengajak teman-temannya untuk bermain di sana. Rakan sedarjahnya banyak yang melihatnya sebagai "orang kuno" kerana bercakap sehari-hari mengguna dialek Hiroshima dan tidak tahu cara bermain pelbagai jenis sukan atau permain, salah satunya ialah mahjong meskipun pada akhirnya ia mulai pandai bermain.
;
:
:Pai ialah sahabat Nashiko yang mengajarinya teknik permulaan bermain mahjong. Dia sering bermain ke rumah gadis itu. Mempunyai sifat yang setia dan penyabar.
;
:
:Izumi ialah salah satu teman sedarjah Nashiko yang lebih handal dalam bermain mahjong. Semasa acara keluarga, ia sering mencabar sepupu atau saudaranya bermain permainan di atas papan itu.
;
:
:Riche ialah gadis yang sering berjalan lewat kiosk yang telah tutup. Saat kiosk itu kembali buka, ia mengatakan keinginannya untuk bermain mahjong.  Riche dengan cepat akrab bersama Nashiko dan teman-temannya.
;
:
:Chonbo ialah jin di dalam mahjong berbentuk seperti burung ciak. Dia hanya tampak kalau dilihat oleh Nachiko. 
;
:
:Emi ialah gadis yang menyukai permainan mahjong dari Hiroshima. Dia datang ke kiosk Nachiko selepas perlawanan mahjong online dan persahabatannya bersama gadis itu bermula. 

## Rujukan
Sistem

Sebuah **sistem** merupakan sekumpulan elemen yang berinteraksi atau saling berkaitan yang bertindak mengikut satu set peraturan untuk membentuk sesuatu keseluruhan yang bersatu. Sesuatu sistem, dikelilingi dan dipengaruhi oleh persekitarannya, diterangkan oleh sempadannya, strukturnya dan tujuannya, serta dinyatakan dalam fungsinya. Sistem ialah subjek kajian teori sistem dan sains sistem lain.

Sesebuah sistem mempunyai beberapa sifat dan ciri umum, termasuk struktur, fungsi, tingkah laku dan keterjalinan.

## Etimologi
Istilah *sistem* merupakan kata pinjaman dari bahasa Inggeris *system*, yang berasal daripada perkataan Latin *systēma*, seterusnya daripada bahasa Yunani  *systēma* yang bermaksud: "keseluruhan konsep yang dibuat daripada beberapa bahagian atau ahli, sistem", secara harfiahnya bermaksud "komposisi".

## Rujukan

## Bibliografi

## Pautan luar

* ''Definisi Sistem dan Model'' oleh Michael Pidwirny, 1999–2007.
* ''Penerbitan dengan tajuk "Sistem" (1600–2008)'' oleh Roland Müller.
* ''Definitionen von "System" (1572–2002)'' oleh Roland Müller, (kebanyakan dalam bahasa Jerman).
Gliserol kinase

**Gliserol kinase** (nama alternatif termasuk **ATP:gliserol 3-fosfotransferase** atau **gliserokinase**) yang dikodkan oleh gen *GK* ialah satu enzim fosfotransferase yang terlibat dalam sintesis trigliserida dan gliserofosfolipid.

Gliserol kinase memangkinkan pemindahan fosfat daripada ATP kepada gliserol lalu membentuk gliserol 3-fosfat:

:ATP + gliserol  ADP + *sn*-gliserol 3-fosfat

Adiposit tidak ada gliserol kinase, menyebabkan ia tidak dapat memetabolismekan gliserol yang dihasilkan semasa penguraian triasilgliserol. Gliserol ini sebaliknya dialihkan ke hati melalui darah di mana ia:
* Difosforilkan oleh gliserol kinase menjadi gliserol 3-fosfat.
* Ditukar daripada gliserol 3-fosfat menjadi dihidroksiaseton fosfat (DHAP) melalui gliserol-3-fosfat dehidrogenase. DHAP boleh mengambil bahagian dalam glikolisis atau glukoneogenesis.

## Kawal atur enzim

Protein ini mungkin menggunaan model morfein dalam kawal atur alosterik.

## Struktur
Gliserol kinase menggunakan lipatan seperti ribonuklease H yang terdiri daripada sandwic dwilapisan alfa-beta keluarga CATH 3.30.420.40. Setakat 2010, terdapat 20 struktur protein ini dalam PDB, dengan kebanyakannya adalah homodimer.

## Lihat juga
* Gliserol
* Kinase

## Rujukan

## Pautan luar
*
Pritam Kotal

**Pritam Kotal** (  : প্রীতম কোটাল

; lahir 8 September 1993) ialah seorang pemain bola sepak profesional India yang bermain sebagai pemain pertahanan untuk kelab Liga Super India Kerala Blasters dan pasukan kebangsaan India .
Ketakutan

**Ketakutan** ialah satu emosi yang amat tidak menyenangkan sebagai tindak balas terhadap melihat atau mengenali bahaya atau ancaman. Ketakutan menyebabkan perubahan psikologi yang mungkin menghasilkan tindak balas tingkah laku seperti meningkatkan tindak balas yang agresif atau melarikan diri daripada ancaman. Ketakutan dalam diri manusia mungkin berlaku sebagai tindak balas terhadap rangsangan tertentu yang berlaku pada masa kini, atau dalam jangkaan terhadap ancaman masa depan yang dianggap sebagai risiko pada diri sendiri. Tindak balas ketakutan timbul daripada persepsi bahaya yang membawa kepada konfrontasi sama ada dengan melarikan diri ataupun mengelakkan diri daripada ancaman (juga dikenali sebagai tindak balas lari atau lawan), sehingga apabila berlakunya ketakutan yang melampau (keseraman dan keganasan) boleh menghasil tindak balas kaku badan.

Pada manusia dan haiwan lain, ketakutan dimodulasi oleh proses kognisi dan pembelajaran. Oleh itu, ketakutan dinilai secara subjektif sama ada ianya rasional dan sesuai atau tidak rasional dan tidak sesuai, bergantung pada situasi. Ketakutan yang tidak rasional dikenali sebagai fobia.

Ketakutan berkait rapat dengan keresahan emosi, yang berlaku akibat daripada ancaman masa depan yang sering dianggap tidak dapat dikawal atau tidak dapat dielakkan. Tindak balas ketakutan berfungsi untuk bertahan dengan menghasilkan tindak balas tingkah laku yang sesuai, maka fungsinya dikekalkan sepanjang evolusi. Penyelidikan sosiologi dan organisasi juga mencadangkan bahawa ketakutan individu tidak semata-mata bergantung kepada sifat mereka tetapi juga dibentuk oleh hubungan sosial dan budaya mereka, yang membimbing pemahaman mereka tentang bila dan berapa banyak ketakutan yang perlu dirasai.

Ketakutan kadangkala disalah anggap sebagai bertentangan dengan keberanian. Dengan alasan bahawa keberanian adalah kesanggupan untuk menghadapi kesukaran, ketakutan adalah contoh keadaan yang memungkinkan latihan keberanian.

## Rujukan

## Bacaan lanjut
 
* 
* 
* 
* 
* 
*

## Pautan luar
NCIS: Hawai'i

***NCIS: Hawaiʻi*** ialah siri televisyen prosedur polis Amerika yang ditayangkan di CBS pada 20 September 2021. Ia dibintangi oleh Vanessa Lachey sebagai Jane Tennant, Ejen Khas yang Menjaga pasukan fiksyen ejen khas daripada Perkhidmatan Penyiasatan Jenayah Tentera Laut yang berpangkalan di Hawaiʻi.

## Patutan luar
Kampung Sungai Gulang-Gulang

**Kampung Sungai Gulang-Gulang** (; ejaan lapuk ialah **Kampong Sungei Gulang-Gulang**) merupakan kawasan perkampungan di Daerah Kuala Selangor, Selangor, Malaysia. Secara pentadbirannya, Kampung Sungai Gulang-Gulang merupakan sebuah kawasan petempatan manusia yang terletak di dalam kawasan pentadbiran Mukim Kuala Selangor, iaitu satu daripada sembilan mukim dalam Daerah Kuala Selangor. Poskod bagi Kampung Sungai Gulang-Gulang ialah 45500 Tanjong Karang.

## Latar belakang
Kampung Sungai Gulang-Gulang mempunyai jumlah keluasan keseluruhan sebanyak 12.6622 kilometer persegi. Menurut *Laporan Akhir Fasa 2 Negeri Selangor* jilid kedua, Kampung Sungai Gulang-Gulang mempunyai jumlah penduduk seramai 3,775 orang; di mana jumlah tersebut merangkumi 92 peratus penduduk ialah orang Melayu, tujuh peratus penduduk ialah orang Cina dan selebihnya, satu peratus penduduk ialah orang India. Terdapat sebanyak 878 buah rumah yang terbina dalam kawasan Kampung Sungai Gulang-Gulang; daripada jumlah tersebut sebanyak 20 buah rumah dibiarkan usang dan 12 buah rumah lagi ditinggalkan.

Kampung Sungai Gulang-Gulang telah dipercayai wujud sejak tahun 1900 lagi. Kampung ini telah diterokai oleh empat buah keluarga berketurunan orang Jawa dari Indonesia– mereka meneroka kawasan ini dengan kawasan pertanian.

## Kedudukan

Kampung Sungai Gulang-Gulang merupakan salah satu kawasan kawasan perkampugan di negeri Selangor. Kampung Sungai Gulang-Gulang terletak di bahagian barat laut Daerah Kuala Selangor manakala kedudukannya dalam Mukim Ujong Permatang, Kampung Sungai Gulang-Gulang terletak di bahagian utara Mukim Ujong Permatang. Antara petempatan manusia dan kawasan yang serantau dengan kawasan Kampung Sungai Gulang-Gulang ialah Taman Sahabat di bahagian barat, Taman Suria Indah di bahagian barat laut, Taman Mutiara di bahagian tenggara, Kampung Sungai Tunggul Baru dan estet kepala sawit Ladang Nazirabad dan Ladang Sungai Nyior di bahagian selatan; dan estet kelapa sawit Ladang Banjar di bahagian barat daya. Kampung Sungai Gulang-Gulang mempunyai poskod tersendiri iaitu 45500 dalam daerah pos Tanjong Karang.

Dari perseptik politik, kawasan perumahan Kampung Sungai Gulang-Gulang terletak di dalam kawasan parlimen Tanjong Karang. Dalam kawasan Dewan Negeri Selangor pula, Kampung Sungai Gulang-Gulang terletak di dalam kawasan negeri Permatang.

Kampung Sungai Gulang-Gulang merupakan mempunyai pola petempatan yang berjajar dengan jalan raya. Beberapa rumah penduduk dalam kawasan Kampung Sungai Gulang-Gulang terbina di tebing barat dan timur Jalan Persekutuan 5 (Jalan Klang–Teluk Intan), sebatang jalan raya utama di kawasan pesisiran pantai barat Semenanjung Malaysia dan cabang-cabang jalan Jalan Sungai Gulang-Gulang seperti Jalan Sungai Gulang-Gulang 6/1 (Jalan SGG 6/1) dan Jalan Sungai Gulang-Gulang 6/2 (Jalan SGG 6/2). Jarak bandar terdekat iaitu Tanjong Karang (dari titik Stesen Bas Tanjong Karang) dengan Kampung Sungai Gulang-Gulang ialah dalam lingkungan , dengan melalui Jalan Persekutuan 5 ke arah Klang.

## Rujukan


## Pautan luar
*
Karbamoil fosfat

**Karbamoil fosfat** ialah anion dengan kepentingan dalam biokimia. Dalam haiwan daratan, ia merupakan metabolit perantara dalam pelupusan nitrogen melalui kitaran urea dan sintesis pirimidina. Rakan enzimnya, karbamoil fosfat sintetase I (CPS I), berinteraksi dengan kelas molekul yang dipanggil sirtuin, deasetilase protein yang bergantung kepada nikotinamida adenina dinukleotida (NAD) dan adenosina trifosfat (ATP) untuk membentuk karbamoil fosfat. CP kemudiannya memasuki kitaran urea di mana ia bertindak balas dengan ornitina (proses yang dimangkin oleh enzim ornitina transkarbamilase) untuk membentuk sitrulina.

## Pengelasan
Karbamoil fosfat ialah perantaraan metabolisme dalam laluan yang melibatkan pelupusan nitrogen melalui kitaran urea dan biosintesis pirimidina.

## Penghasilan
Ia dihasilkan daripada bikarbonat, ammonia (berasal daripada asid amino), dan fosfat (ATP). Sintesis ini dimangkinkan oleh enzim karbamoil fosfat sintetase. Enzim ini menggunakan tiga tindak balas seperti yang berikut:

*  + ATP → ADP +  (karboksil fosfat)
*   +  NH3  + OH−   →    +  <sup>−</sup>O–C(O)NH<sub>2</sub>  +  H2O
*−O–C(O)NH2  +  ATP  →  ADP +  

## Kepentingan klinikal
Kerosakan dalam enzim CPS I, dan kekurangan susulan penghasilan karbamoil fosfat telah dikaitkan dengan hiperammonemia dalam manusia.

## Rujukan

### Bacaan lanjut

*
Asid argininosuksinik

**Asid argininosuksinik** (nama ion **argininosuksinat**) ialah sebuah asid amino bukan proteinogenik yang menjadi satu molekul perantara metabolisme dalam kitaran urea.

## Tindak balas
Sebilangan sel menghasilkan asid argininosuksinik daripada sitrulina dan asid aspartik, dan menggunakannya sebagai pelopor arginina dalam kitaran urea atau kitaran sitrulina-NO. Enzim yang memangkinkan tindak balas ini ialah argininosuksinat sintetase. 

Asid argininosuksinik ialah pelopor kepada fumarat dalam kitaran Krebs melalui argininosuksinat liase.

## Lihat juga
* Asid suksinik

## Rujukan
Mat Yasir Ikhsan

Dato' **Mat Yasir Ikhsan** (1947 - 8 Ogos 2025) ialah ahli politik Malaysia berketurunan Melayu. Beliau merupakan mantan ADUN  (1999-2004) dan mantan MP  (2004-2008). 

## Rujukan
Skala kelabu

Dalam bidang fotografi digital, imej janaan komputer dan kolorimetri, imej **skala kelabu** merupakan imej dengan nilai setiap piksel ialah sampel tunggal yang mewakili hanya *satu nilai* cahaya; maksudnya ia membawa maklumat tentang nilai keamatan sahaja. Imej skala kelabu, sejenis monokrom hitam putih atau kelabu, terdiri secara eksklusif daripada warna kelabu. Kontras berjulat daripada hitam pada keamatan paling lemah kepada putih dengan keamatan paling kuat.

Imej skala kelabu berbeza dengan imej hitam-putih dwiton berbit-satu, dalam konteks pengimejan komputer ia bermakna suatu imej dengan dua warna sahaja: hitam dan putih (juga dipanggil imej *dwiaras* atau *binari*). Imej skala kelabu mempunyai banyak warna kelabu di antaranya.

Imej skala kelabu boleh jadi merupakan hasil daripada pengukuran keamatan cahaya pada setiap piksel mengikut gabungan wajar frekuensi (atau panjang gelombang) tertentu, dan dalam kes sedemikian ia bersifat monokrom nyata apabila hanya terdapat satu frekuensi (secara amalinya mempunyai jalur frekuensi yang sempit) yang ditangkap. Frekuensi pada dasarnya boleh berasal dari mana-mana dalam spektrum elektromagnet (contoh seperti inframerah, cahaya tampak, ultraungu dan lain-lain).

Imej skala kelabu kolorimetrik (atau lebih khusus fotometrik) ialah sebuah imej yang mempunyai suatu ruang warna skala kelabu tertentu yang memetakan nilai sampel berangka tersimpan ke saluran akromatik bagi suatu ruang warna standard, dan ia sendiri adalah berdasarkan sifat terukur penglihatan manusia.

Jika imej warna asal tidak mempunyai ruang warna yang ditentukan, atau jika imej skala kelabu tidak bertujuan untuk mempunyai keamatan akromatik yang dirasakan manusia yang sama seperti imej warna, maka tiada pemetaan unik daripada imej warna sedemikian kepada imej skala kelabu.

## Rujukan
Odis

***Odis*** ialah satu baka anjing yang dibiakbakakan di Ukraine.

## Sejarah
Malah pada tahun 1980-an, ahli kinologi Odessa menjalankan pembiakbakaan yang disasarkan sesama baka — terier rubah dawai, pudel kerdil, anjing Malta. Percubaan ini berjaya dan tidak begitu berjaya. Sebagai hasil daripada pemilihan selektif pada penghujung abad 1990-an, sekumpulan anjing terbentuk yang mempunyai leluhur bersama dan penampilan serupa. Pada tahun 1999, perinduk diperoleh daripada Kroha Lapushka Dio Present si betina dan Zigfrid si jantan. Semua anak anjing ternyata daripada jenis yang dikehendaki. Seekor anjing betina yang lahir dalam perinduk ini, Franshika Dio Present, diiktiraf sebagai piawaian baka dan menjadi leluhur kepada semua *odis* yang wujud. Kumpulan baka baru ini dinamai sempena bandar kelahirannya. Pada sidang akhbar pertama yang diadakan di bandar raya Odesa, wartawan dipersembahkan dengan sekumpulan anjing baka baharu ini dan wartawan, seterusnya, menyahkod nama baka *odis* sebagai singkatan — *odesʹka domashnya idealʹna sobaka* ("anjing rumah unggul Odesa", "anjing rumah ideal Odesa"). Pada tahun 2008, *odis* diiktiraf sebagai baka anjing kebangsaan pertama Ukraine, di presidium Kesatuan Kinologi Ukraine membuat keputusan untuk mengeluarkan pedigri contoh yang ditetapkan kepadanya, dan piawaian baka kerja diluluskan.

## Catatan

## Rujukan
* 
* 
* 
* 
* 
* 
*
Lumbah merah

**Lumbah merah**, **linsubah** atau **kelapa puyuh** (nama botani: *Curculigo capitulata*) ialah spesies tumbuhan dalam genus Curculigo.

## Peristilahan
Nama *linsubah* () digunakan di Pahang.

Nama *kelapa puyuh* () diberikan kerana helai daunnya berbentuk seperti daun pokok kelapa muda yang digemari puyuh yang menyorok di bawahnya.

## Rujukan
Hideo Higashikokubaru

ialah seorang pelakon, pelawak dan ahli politik Jepun. Beliau terkenal dengan nama panggungnya , dalam media Jepun kerjayanya yang paling popular semasa menjadi pengacara tayangan TV bertajuk Istana Takeshi.

Higashikokubaru berkhidmat sebagai gabenor Wilayah Miyazaki dari tahun 2007 sehingga 2011. Beliau meletak jawatan untuk mara dalam perlawanan politik menentang penyandang Shintarō Ishihara pada pilihan raya Gabenor Tokyo 2011. Higashikokubaru hanya menduduki peringkat kedua dalam carta dengan jumlah pengundi sebanyak 1,690,669 undian. Beliau berjaya dalam pilihan raya umum 2012, tetapi meletak jawatan sebagai Dewan Rakyat pada bulan Disember 2013.

## Rujukan
Lumbah rimba

**Lumbah rimba** atau **lumbah padi** (nama botani: *Curculigo latifolia*) ialah spesies tumbuhan dalam genus Curculigo.

## Kegunaan
Gentian daunnya dibuat menjadi jala, tali dan guni beras.

## Rujukan
Parti Rakyat India Malaysia

**Parti Rakyat India Malaysia** (,), disingkatkan **MIPP**, ialah sebuah parti politik nasionalis di Malaysia. Ia adalah parti komponen dalam gabungan Perikatan Nasional. MIPP telah diluluskan dan didaftarkan pada 28 Mei 2019 oleh Pendaftar Pertubuhan (ROS). Ideologi utama parti adalah untuk menjaga kepentingan emperjuangkan hak asasi, keadilan sosial, dan kemajuan ekonomi bagi komuniti India Malaysia, serta memainkan peranan aktif dalam lanskap politik negara.

Pada 23 April 2024, parti MIPP menjadi komponen rasmi mewakili kaum etnik India didalam gabungan Perikatan Nasional.

Sejak penubuhannya, PRIM belum pernah memenangi sebarang kerusi di peringkat Parlimen atau Dewan Undangan Negeri. Namun, parti ini aktif dalam menyuarakan pendirian melalui forum, memorandum, dan kerjasama dengan NGO serta blok-blok pembangkang
## Sejarah
Parti Rakyat India Malaysia ditubuhkan pada tahun 2018 oleh sekumpulan aktivis masyarakat India, bekas ahli parti politik, serta pemimpin akar umbi yang tidak lagi mempercayai keupayaan parti-parti tradisional seperti Kongres India Malaysia (MIC), Parti Keadilan Rakyat (PKR) dan DAP dalam memperjuangkan nasib komuniti India. Parti ini ditubuhkan dalam konteks peningkatan kesedaran politik dalam kalangan minoriti India yang berasa tersisih daripada arus pembangunan nasional.

Pada Januari 2025, Parti India Rakyat Malaysia (MIPP) telah menegaskan semula komitmennya untuk menerajui gabungan Perikatan Nasional (PN) bagi negeri Pulau Pinang. Langkah ini turut mencetuskan harapan dalam kalangan parti tersebut untuk melantik Ketua Menteri berbangsa India yang pertama di Pulau Pinang..MIPP percaya bahawa strategi yang memberi tumpuan kepada pengundi Melayu dan India merupakan laluan paling berdaya saing untuk mencapai kemenangan dalam pilihan raya negeri, memandangkan pengundi Cina dijangka akan terus menyokong DAP yang memerintah.

## Ideologi
Ideologi utama parti adalah untuk menjaga kepentingan emperjuangkan hak asasi, keadilan sosial, dan kemajuan ekonomi bagi komuniti India Malaysia. Parti ini menonjolkan dirinya sebagai alternatif kepada parti-parti arus perdana yang dikatakan gagal membawa perubahan signifikan terhadap kedudukan sosio-ekonomi masyarakat India sejak kemerdekaan negara.

PRIM  juga mengamalkan ideologi nasionalisme minoriti, keadilan sosial, dan reformasi demokratik. Parti ini memperjuangkan:

* Pemerkasaan masyarakat India melalui pendidikan, keusahawanan, dan latihan vokasional.
* Pembaharuan dasar awam untuk mengurangkan diskriminasi sistemik terhadap kaum minoriti.
* Perlindungan hak pekerja, terutamanya dalam sektor perladangan dan perkilangan.
* Perjuangan terhadap isu-isu seperti kerakyatan, kemiskinan bandar, pemilikan tanah, dan akses kepada pendidikan berkualiti.
* Ketelusan dan akauntabiliti dalam kerajaan.

PRIM juga menyatakan sokongan kepada prinsip Perlembagaan Persekutuan, namun sering mengkritik pelaksanaannya yang dikatakan tidak konsisten dengan semangat kesaksamaan.
## Kepimpinan
### Presiden

## Rujukan
Penjaluran G

**Penjaluran-G**, **penjaluran G** atau **penjaluran Giemsa** ialah teknik yang digunakan dalam sitogenetik untuk menghasilkan kariotip yang boleh dilihat dengan mewarnakan kromosom mampat. Ia merupakan kaedah penjaluran kromosom yang paling biasa digunakan. Ia berguna untuk mengenal pasti penyakit genetik (terutamanya keabnormalan kromosom) melalui perwakilan fotografi keseluruhan pelengkap kromosom.

## Kaedah
Kromosom yang berada pada fasa metafasa dirawat dengan tripsin (untuk mencerna kromosom itu secara separa) dan diwarnakan menggunakan kaedah pewarnaan Giemsa. Kawasan heterokromatin yang cenderung kaya dengan DNA adenina dan timina (kaya AT) dan agak kekurangan gen diwarnakan lebih gelap melalui penjaluran G. Sebaliknya, kromatin yang kurang padat (Eukromatin)—yang cenderung kaya dengan guanina dan sitosina (kaya GC) dan lebih aktif dari segi proses transkripsi — kurang bertindak balas dengan pewarnaan Giemsa, dan kawasan ini muncul sebagai jalur cerah melalui penjaluran G. Corak jalur dinomborkan pada setiap lengan kromosom dari sentromer hingga telomer. Sistem penomboran ini membolehkan mana-mana jalur pada kromosom dikenal pasti dan diterangkan dengan tepat. Hasil pewarnaan yang terbalik berbanding penjaluran G diperolehi melalui kaedah penjaluran R. Pewarnaan dengan Giemsa memberikan warna ungu kepada kromosom, tetapi mikrograf sering ditukar kepada skala kelabu untuk memudahkan persembahan data dan membuat perbandingan hasil daripada makmal yang berbeza.

Semakin kurang padat kromosom, semakin banyak jalur muncul selepas proses penjaluran G. Ini bermakna kromosom yang berbeza adalah lebih ketara sifatnya pada profasa berbanding metafasa.
Fail:Human_Chromosomes_(crop).jpg|alt=Micrograph of human male chromosomes using Giemsa staining for G banding.|Mikrograf kromosom lelaki manusia menggunakan pewarnaan Giemsa untuk penjaluran G.
Fail:NHGRI_human_male_karyotype.png|alt=Micrograph of human male chromosomes using Giemsa stain, followed by sorting and grayscaling.|Mikrograf kromosom lelaki manusia menggunakan pewarnaan Giemsa, diikuti dengan pengisihan danpenskalaan kelabu.


## Kelebihan
Proses pengenalpastian dan pengumpulan kromosom berdasarkan pewarnaan semata-mata adalah sukar kerana keseragaman warna pada struktur kromosom menjadikannya sukar untuk membezakan antara kromosom yang berlainan. Oleh itu, teknik seperti penjaluran G telah dibangunkan supaya corak "jalur" dapat muncul pada kromosom. Corak jalur ini adalah sama penampilannya pada kromosom homolog, oleh itu, pengenalan menjadi lebih mudah dan lebih tepat.

## Jenis-jenis penjaluran
Jenis penjaluran sitogenik lain disenaraikan seperti :

## Rujukan
Serge Dassault

**Serge Dassault** ialah seorang pewaris Perancis, ahli perniagaan dan ahli politik. Beliau berkhidmat sebagai pengerusi dan Ketua Pegawai Eksekutif Kumpulan Dassault dan ahli politik konservatif. Dia dilahirkan di Paris. Menurut Forbes, nilai bersih Dassault pada 2016 dianggarkan $15 bilion.

Dassault berkhidmat di Senat Perancis untuk Essonne dari 2004 hingga 2017 sebagai bebas konservatif.

Dassault meninggal dunia pada usia 93 tahun pada 28 Mei 2018 di Paris akibat serangan jantung.

Serge Dassault mendapat pendidikan di École Polytechnique, SUPAERO dan HEC Paris.

## Rujukan

## Pautan luar

*
Jambatan Marang

**Jambatan Marang** merupakan sebatang jambatan yang melintasi Sungai Marang.

Jambatan ini merupakan sebahagian daripada  Laluan Persekutuan Malaysia 3.

## Sejarah
Ketika musim perayaan atau cuti sekolah, kebiasaannya kesesakan teruk akan berlaku sepanjang 8km dari Pantai Kelulut ke Simpang Empat Sotong berikutan jambatan lama Marang yang sempit.

Berdasarkan bancian pada tahun 2020, sebanyak 31,387 buah kenderaan melalui jambatan lama Marang dalam tempoh sehari. Projek pembinaan jambatan baharu telahpun bermula pada 9 Disember 2021.

## Galeri

File:Pembinaan Jambatan Baharu Marang 11.jpg|Gambar pembinaan jambatan baru Marang 1
File:Pembinaan Jambatan Baharu Marang 22.jpg|Gambar pembinaan jambatan baru Marang 2
File:Pembinaan Jambatan Baharu Marang 33.jpg|Gambar pembinaan jambatan baru Marang 3
File:Pembinaan Jambatan Baharu Marang 447.jpg|Gambar pembinaan jambatan baru Marang 4


## Rujukan
Spaniel pemburu Poland

**Spaniel pemburu Poland** ialah satu baka baharu Poland dengan pedigri tua yang ditambahkan pada September 2016 ke dalam senarai baka anjing pemburu Poland. Mulai 1 Januari 2017, spaniel pemburu Poland diizinkan untuk menyertai pameran sebagai baka tidak beriktiraf. Ia tertakluk kepada ujian kerja.

## Catatan

## Rujukan
Lokus (genetik)

Dalam bidang genetik, **lokus** ialah sesuatu kedudukan tetap tertentu pada sesuatu kromosom yang terletaknya gen atau penanda genetik tertentu. Setiap kromosom mengandungi banyak gen, dengan setiap gen menduduki kedudukan atau lokus yang berbeza; dalam kromosom manusia, jumlah bilangan gen pengekodan protein dalam satu set haploid lengkap untuk 23 kromosom dianggarkan pada 19,000–20,000.

Gen mungkin mempunyai pelbagai variasi yang dikenali sebagai alel, dan sesuatu alel juga boleh dikatakan berada pada sesuatu lokus tertentu. Sel diploid dan poliploid yang kromosomnya mempunyai alel yang sama pada lokus tertentu dipanggil homozigot berpadanan dengan lokus itu, manakala sel yang mempunyai alel berbeza pada lokus tertentu dipanggil heterozigot. Senarai turutan lokus yang dikenali untuk sebuah genom tertentu dipanggil peta gen. Pemetaan gen ialah proses menentukan lokus tertentu yang bertanggungjawab untuk menghasilkan fenotip atau sifat biologi tertentu. Pemetaan persatuan, juga dikenali sebagai "pemetaan ketidakseimbangan hubungan", ialah kaedah pemetaan lokus untuk sifat kuantitatif (QTL) yang mengambil kesempatan daripada ketidakseimbangan hubungan bersejarah untuk menghubungkan fenotip (ciri yang boleh diperhatikan) kepada genotip (penjuzukan genetik organisma) supaya dapat mendedahkan hubungkait genetik.

## Penamaan

Lengan kromosom yang lebih pendek dipanggil **lengan p** atau **lengan-p**, manakala lengan yang lebih panjang ialah **lengan q** atau **lengan-q**. Lokus kromosom bagi gen biasa mungkin ditulis dengan contoh *3p22.1*, yakni:

* *3* = kromosom 3
* *p* = lengan-p
* *22* = rantau 2, jalur 2 (dibaca sebagai "dua, dua", bukan "dua puluh dua")
* *1* = sub-jalur 1

Oleh itu keseluruhan lokus contoh di atas akan dibaca sebagai "tiga P dua dua titik satu". Jalur sitogenetik ialah kawasan kromosom sama ada kaya dengan DNA yang ditranskripsikan secara aktif (eukromatin) atau DNA yang padat dibungkus (heterokromatin). Ia kelihatan berbeza semasa pewarnaan (contohnya, eukromatin kelihatan putih dan heterokromatin kelihatan hitam pada pewarnaan Giemsa). Pengiraan dilakukan bermula dari sentromer keluar ke arah telomer.

Julat lokus ditentukan dengan cara yang sama. Contohnya, lokus gen OCA1 boleh ditulis sebagai "11q1.4-q2.1", bermakna ia terletak pada lengan panjang kromosom 11, dalam julat bermula sub-jalur 4 rantau 1 hingga sub-jalur 1 daripada rantau 2.

Hujung kromosom dilabelkan *"pter"* dan *"qter"*, maka *"2qter"* merujuk kepada hujung lengan panjang kromosom 2.

## Rujukan

Michael, R. Cummings. (2011). *Keturunan Manusia* . Belmont, California: Brooks/Cole.

## Pautan luar

* Gambaran keseluruhan di ornl.gov
* Penjaluran Kromosom dan Tatanamanya daripada NCBI.
Lokus

**Lokus** berasal dari bahasa Inggeris "locus", yang berasal dari bahasa Latin yang bermakna "tempat". Ia mungkin merujuk kepada:

* Lokus (matematik), set titik yang memenuhi syarat tertentu, selalunya membentuk lengkung
* Lokus akar, gambar rajah yang menggambarkan kedudukan akar sebagai perubahan parameter
* Locus (arkeologi), unit terkecil yang boleh ditentukan dalam stratigrafi
* Lokus (genetik), kedudukan gen atau urutan penting lain pada kromosom
Anjing pemburu Tatra

**Anjing pemburu Tatra** ialah satu baka anjing Slovakia. Ia berpendirian lebih kecil dan digunakan terutamanya untuk penjejakan dan penghendapan buruan. Kegunaanya adalah dalam perburuan sebagai anjing pemburu. Ia diluluskan semasa mesyuarat agung tahunan SKJ pada 14 Jun 2016. Ia diiktiraf oleh Persekutuan Kinologi Antarabangsa pada tahun 2026. Ia merupakan baka termuda Slovakia dan dibiakbakakan dengan menyilangkan anjing pemburu bau gunung Bavaria, anjing pemburu Slovakia, dengan *[[dachshund]]* berlapis bulu licin.

## Sifat dan kegunaan
Ia bercirikan kecerdasan, perangai dengan kebolehkawalan baik, sifat seimbang, tanpa tanda-tanda agresi atau kegerunan terhadap persekitaran. Ia ramah terhadap orang. Walaupun bersifat ramah, ia ghairah dalam kerja dan berani apabila berhadapan dengan haiwan. Ia tegar dalam kerja dengan deria bau cemerlang dan firasat arah di padang. Ia lantang semasa berada di jejak segar dan dekat dengan buruan. Ia merupakan baka yang tidak menuntut ruang dan pemakanan (yang juga sesuai untuk pemburu yang tinggal di bandar raya, keperluan minimum untuk pengangkutan kereta), agak mudah untuk diangkut berkenaan dengan saiz (pengangkutan ke tetenggek), tahan lama, tanpa masalah kesihatan ketara (terutamanya kesihatan keturunan). Oleh sebab penggunaan jangkaan secara amalan, ia sesuai untuk kerja peniaga bulu binatang dan tukang celup dan mampu melakukan semua ujian kebolehgunaan padang untuk baka-baka ini.

Anjing pemburu Tatra terdapat sebagai dua varian warna, iaitu hitam dengan tanda-tanda perang atau perang karat cukup jelas dengan cahaya-cahaya warna perang cerah hingga merah rusa, kesemuanya dengan campuran hitam. Dalam rangka kerja sistem FCI, baka ini dikelaskan dalam Kumpulan 6.

## Catatan

## Rujukan
Asmadi Mohamed Naim

Prof. Dato' Dr **Asmadi bin Mohamed Naim** (lahir 7 Ogos 1970) ialah seorang ahli akademik dan agamawan di Malaysia. 

Beliau terlibat dalam pentadbiran agama Islam di Malaysia terutama di Kedah, Kelantan dan Pahang melibatkan bidang Usul al-Fiqh dan ekonomi Islam.

## Kehidupan awal
Asmadi dilahirkan pada 7 Ogos 1970 di Kelantan. Sejak usia 9 tahun, beliau mula dibesarkan di Pahang. Beliau memulakan pendidikan awal di Sekolah Kebangsaan Datu' Hashim, Pengkalan Chepa, Kelantan dari 1977 hingga 1979. Kemudian beliau berpindah ke Sekolah Kebangsaan Sultan Abdullah, Pahang dari 1979 hingga 1982. Di peringkat menengah, beliau belajar di Sekolah Menengah Kebangsaan St. Thomas, Pahang dari 1983 hingga 1987. Usai sekolah menengah, beliau belajar pengajian tradisi Islam di madrasah di Sungai Ular, Pahang selama dua tahun, sebelum menyambung pengajian di Pusat Bahasa Arab, Universiti Jordan sehingga 1990. Akibat Perang Teluk yang berlaku, beliau menyambung pengajian ke Karachi, Pakistan di Institut Pengajian Islam dari 1990 hingga 1993. Beliau menyambung pengajian sarjana muda syariah di Universiti Jordan dari 1993 hingga 1997.

Kemudian beliau kembali ke Malaysia untuk menyambung pengajian sarjana fiqah dan usul al-fiqh di Universiti Islam Antarabangsa Malaysia, Gombak dari 1997 hingga 1999 sebelum melanjutkan pengajian kedoktoran bidang ilmu wahyu di universiti sama hingga 2004. Pada 2008 hingga 2010, beliau mengambil pengajian profesional kewangan Islam bertauliah bertaraf sarjana dari Pusat Pendidikan Kewangan Islam Antarabangsa (INCIEF).

## Pentadbiran Islam
Beliau telah dilantik sebagai Ahli Jemaah Ulama Majlis Agama Islam dan Adat Istiadat Melayu Kelantan sejak 2018. Beliau juga dilantik sebagai ahli Jawatankuasa Waqaf Majlis Ugama Islam & Adat Resam Melayu Pahang bermula Oktober 2020. Beliau juga dilanik sebagai ahli Majlis Zakat Kedah bermula September 2021. Pada 1 Februari 2021, beliau secara rasmi dilantik sebagai Naib Canselor Universiti Islam Antarabangsa Sultan Abdul Halim Mu’adzam Shah (UniSHAMS). Beliau juga ialah ahli Majlis Penasihat Syariah Suruhanjaya Sekuriti Malaysia. Pada 2022, beliau dilantik menganggotai sebuah suruhanjaya siasatan diraja yang ditubuhkan bagi menyiasat isu pengurusan dan operasi Tabung Haji.

## Anugerah

* 
** Darjah Dato' Setia Sultan Sallehuddin Kedah (DSSS) - **Dato**' (2023) 
*    : 
** Darjah Al-Sultan Abdullah Ahmad Shah (DSAS) - **Dato’** (2025)

## Rujukan
Tazy Kazakhstan

**''Tazy'' Kazakhstan** ialah satu baka anjing pemburu penglihatan yang berasal dari Kazakhstan. Walaupun ia kelihatan serupa dengan anjing pemburu penglihatan *[[saluki]]*, ia merupakan baka anjing berkaitan tetapi berbeza.

*Tazy* digunakan di Kazakhstan terutamanya untuk perburuan dan dianggap sebagai salah satu baka anjing tertua di dunia. *Tazy* diiktiraf oleh Persekutuan Kinologi Antarabangsa, namun tidak diiktiraf oleh American Kennel Club, United Kennel Club, mahupun Canadian Kennel Club. Pada masa ini, terdapat kurang daripada 300 ekor anjing baka tulen dan pemerintah Kazakhstan sedang mengambil tindakan untuk mencegah baka ini daripada menjadi pupus.

## Sejarah

### Keleluhuran
Keleluhuran baka ini tidak jelas. *Tazy* mengongsi DNA dengan banyak baka anjing serupa di Afrika Utara, di Timur Tengah, dan di Asia Tengah. Baka ini mempunyai paras kepelbagaian genetik tinggi.

### Sejarah purba
Pada zaman nomad, *tazi* dihargai kerana kemahiran untuk mengejar dan membunuh serigala. Ia juga digunakan untuk memburu kelinci, babi hutan, rubah, bejar, rusa, dan *[[antelop saiga|saiga]]*. Ia mempunyai status istimewa dalam kebudayaan Kazakhstan dengan ada tabu anggapan untuk merujuk baka ini semata-mata sebagai anjing. Orang Kazakh dikatakan sanggup menukar 47 ekor kuda untuk seekor *tazy*.

### Sejarah moden
Pada tahun 2014, kumpulan perburuan kebangsaan Kanzonar menganjurkan pertunjukan anjing *tazy* di Astana. Ini dilakukan untuk menyebarkan kesedaran tentang baka ini. Baka ini diterima oleh Persekutuan Kinologi Antarabangsa pada September 2024.

## Penampilan
*Tazy* ialah anjing bersaiz sederhana, berdada dalam, dan bertungkai panjang dengan bulu pendek pada tubuh dan bulu lebih panjang pada ekor dan telinga.

## Perangai
*Tazy* cenderung untuk menjadi berdikari dan menyendiri terhadap orang asing. *Tazy* terkenal kerana sifat suka bermain, daya ketahanan, dan kewaspadaan. *Tazy* mampu berlari sepanjang jarak jauh pada kelajuan .

## Lihat juga
* Senarai baka anjing
* Anjing pemburu penglihatan

## Catatan

## Rujukan
Kromatid

**Kromatid** (bahasa Yunani *khrōmat-* 'warna' + *-id*) ialah separuh daripada kromosom pendua. Sebelum replikasi, satu kromosom terdiri daripada satu molekul DNA. Dalam proses replikasi, molekul DNA disalin, dan dua molekul itu dikenali sebagai kromatid. Semasa peringkat akhir pembahagian sel, kromatid ini berpisah secara longitudinal untuk menjadi kromosom individu.

Pasangan kromatid biasanya serupa dari segi genetik, dan dikatakan homozigot. Walau bagaimanapun, jika mutasi berlaku, pasangan tersebut akan menunjukkan sedikit perbezaan dan dikenali sebagai heterozigot. Gandingan kromatid tidak boleh dikelirukan dengan keploidan sesuatu organisma, iaitu bilangan versi homolog kromosom.

## Kromatid beradik

Sepasang kromatid mungkin merupakan kromatid beradik atau bukan beradik. Kromatid beradik merupakan salah satu daripada dua kromatid kromosom sama yang dicantumkan oleh sentromer sepunya. Sepasang kromatid beradik dipanggil diad. Sebaik sahaja kromatid beradik berpisah (semasa anafasa mitosis atau anafasa II meiosis semasa pembiakan seksual), mereka sekali lagi dipanggil kromosom, dengan masing-masing mempunyai jisim genetik yang sama dengan salah satu kromatid individu yang membentuk induknya. Jujukan DNA dua kromatid beradik adalah sama sepenuhnya (selain daripada ralat penyalinan DNA yang sangat jarang berlaku).

Pertukaran kromatid saudara (SCE) ialah pertukaran maklumat genetik antara dua kromatid beradik. SCE boleh berlaku semasa mitosis atau meiosis. SCE kelihatan terutamanya mencerminkan proses pembaikan rekombinasi DNA yang bertindak balas terhadap kerosakan DNA (lihat rencana kromatid beradik dan pertukaran kromatid beradik).

Sebaliknya, *kromatid bukan beradik* merujuk kepada salah satu daripada dua kromatid kromosom homolog berpasangan, yakni gandingan kromosom dari sebelah bapa dan kromosom dari sebelah ibu. Sewaktu berlakunya persilangan kromosom, kromatid bukan beradik perempuan (homolog) membentuk kiasmata untuk menukar bahan genetik semasa profasa I meiosis (lihat rencana pasangan kromosom homolog).

## Lihat juga

* Kinetokor

## Rujukan
Keluarga Radford

**Keluarga Radford** ialah sebuah keluarga British yang pertama kali muncul dalam program televisyen dokumentari Channel 4 2012 15 Kids and Counting, yang menampilkan beberapa keluarga besar British. Ini diikuti oleh 16 Kids and Counting, secara eksklusif mengenai Radfords, yang disiarkan selepas mereka mengalu-alukan seorang lagi kanak-kanak. Kemas kini tahunan atau dwitahunan berikutnya memfokuskan pada tahun berturut-turut dengan kehamilan lanjut oleh ibu bapa Radford, setiap satu meningkatkan kiraan. Selepas program 22 Kids and Counting, format berubah seiring dengan keputusan pasangan itu untuk tidak mempunyai lebih banyak anak sendiri. 22 Kids and Counting mula disiarkan pada 9 Januari 2023 di Channel 5 dan menjadi siri berbilang bahagian, berbilang musim di bawah tajuk yang sama, disertai dengan kehadiran media sosial.

## Keluarga

Noel dan Sue kedua-duanya diangkat sebagai bayi dan bertemu sebagai kanak-kanak, kemudian mempunyai anak pertama mereka, Christopher, ketika Sue berusia 14 tahun dan Noel berusia 18 tahun. Mereka kemudiannya berkahwin ketika Sue berusia 17 tahun dan Noel berusia 21 tahun. Keluarga itu kini tinggal di bekas rumah jagaan di Morecambe. Mereka sekeluarga memiliki dan mengendalikan Syarikat Radford's Pie, juga dikenali sebagai Faraday's, sebuah kedai roti di Heysham, yang mereka perolehi pada tahun 1999.

Program 20 Kids and Counting 2018 meliputi ulang tahun perkahwinan ke-25 Sue dan Noel serta kelahiran anak ke-20 mereka.

Sehingga 2021, Sue dan Noel telah mempunyai 22 anak. Walaupun episod program kemudiannya memaparkan kehamilan beberapa anak Sue dan Noel yang lebih tua, tajuk siri itu kekal sama sejak ia menjadi 22 Kids and Counting, dengan jumlah itu menggambarkan kekerapan Sue bersalin, dan anak-anak anaknya berada di bawah rubrik "…dan Mengira".

### Anak-anak

### Anak cucu

## Rujukan

## Pautan luar
* Laman web rasmi Radford's Pie Company
Yu buntal Sarawak

**Yu buntal Sarawak** (*Cephaloscyllium sarawakensis*) ialah satu spesies ikan yu dalam keluarga Scyliorhinidae. Ia dijumpai di zon bentik berdekatan pesisir pentas benua Pasifik, yakni dalam kedalaman 118&ndash;165&nbsp;m.

## Keterangan
Spesies ini mencapai saiz maksimum 40.8&nbsp;cm panjang; spesies jantan mencapai panjang matang 32.5&nbsp;cm, dan betina pula 35.4&ndash;40.8&nbsp;cm length. Secara unik, spesies ini membiak dengan gaya ovipariti yang menghasilkan telur yang besar tetapi lebih sedikit daripada yu lain.

Mod ovipariti dalam yu buntal Sarawak didapati berbeza ketara daripada dua mod ovipariti yang ditakrifkan sebelum ini yang terdapat dalam Chondrichthyes. Bentuk ovipariti yang unik ini telah diterangkan sebagai "ovipariti tunggal berterusan", satu gaya ovipariti yang dicirikan oleh pemendapan dan pengekalan satu bekas telur dalam setiap oviduk sehingga dua embrio mencapai panjang antara 16.5–20.1% dalam jumlah panjang.

## Rujukan
Paul Sun-Hyung Lee

**Paul Sun-Hyung Lee** (; lahir 16 Ogos 1972) ialah seorang pelakon dan pengacara televisyen Kanada. Dia terkenal dengan peranannya sebagai Randy Ko dalam pertunjukan opera *[[Train 48]]* (2003–2005), kepala keluarga Appa dalam drama *Kim's Convenience* (2011) dan pada adaptasi televisyennya (2016–2021). Paul memerankan watak Encik Iroh pada siri TV  (2024).

Paul telah memenangi Anugerah Skrin Kanada untuk kategori Pelakon Terbaik dalam Siri Komedi sebanyak empat kali untuk peranannya sebagai En. Kim dalam *[[Kim's Convenience (siri TV)|Kim's Convenience]].* Dia mendapat pencalonan sebanyak dua kali untuk Anugerah Dora Mavor Moore bagi siri bertajuk *[[The Monster Under the Bed]]* pada tahun 2010 dan versi pertunjukan daripada *Kim's Convenience* pada 2012.

## Kehidupan awal
Paul dilahirkan pada 16 Ogos 1972 di Daejeon, Korea Selatan. Semasa berusia tiga bulan, ia dibawa orang tuanya pergi merantau ke Kanada. Paul membesar dengan berpindah antara London, Toronto dan Calgary. Pada tahun 1990, ia kembali ke Toronto untuk menyertai Universiti Toronto, sebagai pelajar tinggi dia mengambil kepujian seni drama.

## Filemografi
### Filem

### Televisyen

### Permainan video

## Rujukan
Ancaman bunuh

**Ancaman bunuh** atau **ugutan bunuh** merupakan sebauh bentuk ancaman yang biasanya dibuat oleh individu tak dikenali sama ada berseorangan atau dalam kumpulan dengan tujuan untuk  orang atau kumpulan orang lain. Ancaman bunuh selalunya direka untuk menakut-nakutkan mangsa atau intimidasi untuk memanipulasikan tingkah laku mereka– dalam hal ini ancaman bunuh boleh menjadi satu bentuk paksaan. Sebagai contoh, ancaman bunuh boleh digunakan untuk menghalang seseorang tokoh awam daripada menjalankan siasatan jenayah ataupun kempen advokasi.

## Kesahan
Dalam kebanyakan bidang kuasa, ancaman bunuh adalah jenis kesalahan jenayah yang serius. Ancaman bunuh sering dilindungi oleh undang-undang paksaan. Sebagai contoh, undang-undang paksaan di Alaska, Amerika Syarikat berkata:

## Kaedah
Ancaman bunuh boleh disampaikan melaui pelbagai media seperti surat bertulis, penerbitan surat khabar, panggilan telefon, blog internet, serta e-mel. Sekiranya ancaman bunuh itu ditujukan kepada seseorang tokoh politik, ia juga boleh dianggap sebagai bentuk pengkhianatan. Jika ancaman bunuh itu menyasarkan lokasi yang serig dikunjungi orang seperti bangunan, ia boleh menjadi kepada ancaman pengganas. Kadangkala, ancaman bunuh adalah sebahagian daripada kempen penderaan yang lebih meluas yang menyasarkan seseorang atau sekumpulan orang.

## Rujukan
Juara Carta Mingguan Muzik Muzik 39

Muzik Muzik memasuki musim ke 39 secara rasmi pada 3 Mac 2024. Biarpun cartanya telah diperkenalkan 10 minggu lebih awal, ia dirangkum dalam musim terdahulu. Berikut adalah senarai lagu-lagu yang pernah menjuarai carta mingguan berdasarkan undian pembaca menerusi borang yang dipaparkan laman web rasmi Muzik Muzik.

### Turutan Juara
Kuda laut duri

**Kuda laut duri** (*Hippocampus histrix*) ialah ikan laut kecil dalam keluarga Syngnathidae yang tempatan di kawasan Indo-Pasifik. Ia dikelaskan sebagai spesies terjejas oleh IUCN.

## Rujukan

## Pautan luar
* 
*